**Političke ideje poznog srednjeg veka**

Pozni srednji vek bio je rasadnik različitih političkih idje aktuelnih sve do ranog 17. veka:

1. **Ideja države**
2. **Ideja teritorijalnog suvereniteta i pojam opšteg dobra**
3. **Vlast predstavničkih tela**
4. **Saborska ideja**

**Ideja države – odnos crkve i države**

* razvoj ideje **sekularne države** kao proizvoda **čovekove političke prirode** – koncept države nastao u poznom srednjem veku – neposredno proizlazi iz studija **Aristotela**  (***Politika*** i ***Etika***) i razvoja pravne misli (od 12. veka na evropskoj duhovnoj sceni)
* Aristotelovo shvatanje da je ispunjenje ljudske prirode mogućno samo u okvirima političke zajednice: ovo načelo prihvatili veliki srednjovekovni komentatori (Albert Veliki, Toma Akvinski, Petar iz Overnja): da bi shvatili ljudsku prirodu najpre
* koncept prirode (***natura***): u srednjem veku priroda je bila sagledavana isključivo u kontekstu božjeg stvaranja; prihvatanje različitog koncepta teklo je uporedo sa razvojem pravnih studija:

**Corpus iuris civilis** (razlikovanje kategorija privatnog i javnog prava: ius publicum/ius privatum) – nastanak posebnog jezika neophodnog za javnu (političku) dimenziju života;

Postepeno prihvatanje aristotelovskih ideja o ljudskoj prirodi doprinosi povlačenju jasne **granice između države i crkve**: država počinje da se posmatra kao proizvod ljudske prirode, nezvisna od crkvene strukture

* **vlast vladara**: tokom srednjeg veka država je svoj prirodni centar nalazila u ličnosti vladara, a samo vladanje shvatano je u hrišćanskom kontekstu, odnosno, vladarska moć izvišena je od Boga, što je granice svetovne i duhovne vlasti činilo nejasnim
* **izmenjena pozicija crkve u poznom srednjem veku**: razdvajanje na **sferu države** koja ima političku moć (prirodu) i na **sferu crkve** koja ima duhovnu moć (prirodu) zaoštrila je pitanja juridikcije - nadležnosti tih tela u oblasti pravosuđa

**teoretski doprinos ovim pitanjima** – **carski teolozi** (Marsilije iz Padove) i **pokret spiritualaca** u okviru franjevačkog reda koji su potresli katolički svet početkom 14. veka doveli su u pitanje strukturu papskog pravosuđa

(Papa Jovan XXII prekinuo je raspravu o siromaštvu zabranivši pokret spiritualaca)

Ideja o siromašnoj i duhovno čistoj crkvi nadahnula pokret **husita**

**Ideja teritorijalnog suvereniteta i pojam opšteg dobra**

1. **model pravednog vladara**
2. **model razumne uprave (mešani ustav)**
3. **model opšteg dobra**

* **ideja teritorijalnog suvereniteta nastaje u 14. veku**
* postepeni nastanak ideje teritorijalnog suvereniteta gradova i kraljevstava posmatranih kao transpersonalni, apstraktni entiteti: **rađanje modernog koncepta države**
* narodno telo je kao apstraktan entitet sačinjavalo korporaciju (universitas), dok je individualni vladar delovao kao personifikacija sopstvene službe

pravnička ideja ***rex in regno suo est imperator*** uvela je načelo samostalnosti kraljeva na sopstvenoj državnoj teritoriji: ovo načelo je podloga moderne ideje teritorijalnog suvereniteta; kasnije, ideja se proširuje i na samostalnost nezavisnih (slobodnih) gradova (Italija); podeljenost italijanskih komuna sa druge strane je doprinela **preživljavanju univerzalističkih, carskih koncepata** (Dante Aligijeri, *De Monarchia*); (italijanski humanisti kao nastavljači republikanskih tradicija)

* primer italijanskih republika: začetak ideje **vladavine naroda**

**narod kao korporacija građana postaje izvor autoriteta**

u istom kontekstu oživljena je i ideja **predstavničkih tela**

* **rađanje ideje opšteg dobra** kao određujućeg kriterijuma za **legitimitet** određene političke zajednice (zavisna od **interpretacija Aristotelovog učenja koje je dao Toma Akvinski**: metafizički i teoretski pristup politici, kao sinteza Aristotela i hrišćanstva): Božja milost (gratia) ne poriče prirodu (natura) već je usavršava; oba ta poretka stvara Bog, s time što je duhovnost viši poredak; prirodni poredak se može obrazlagati jezikom Aristotela, a natprirodni jezikom hrišćanskog otkrivenja; oba ova pristupa kombinuje ideja opšteg dobra; od svih uređenja najbolja je monarhija, jer, kao što je srce pokretač svih udova, tako i jedan vladar mora da vodi državu; **ograničena monarhija osigurava opšte dobro, oličeno u mešanom ustavu koji sadrži monarhijske, oligarhijske i popularne elemente**

**Vlast predstavničkih tela**

Uporedo sa razvojem ideje države i korporacije u srednjovekovnim političkim sistemima sve zapaženiju ulogu dobijaju predstavnička tela. Njihovi koreni u velikim zapadnim monarhijama nalazili su se u elementima feudalnog ustrojstva – u periodičnim okupljanjima vazala na seniorovom dvoru radi suđenja i savetovanja o važnim pitanjima.

Najilustrativniji primer je **Engleska**

* pod prvim normanskim kraljevima Veliko veće/savet (*Magnum concilium*) – manje-više redovna okupljanja najkrupnijih zemljoposednika koji su posede držali neposredno od kralja (baroni), kako svetovnih (vojvode, erlovi) tako i crkvenih (arhiepiskopi, episkopi i opati važnijih manastira)
* u vreme krize pod kraljem Jovanom bez Zemlje ovo telo postaje protivteža kraljevskoj vlasti; **Velika povelja sloboda (1215)** – napismeno određuje njegovu nadležnost da odobrava ubiranje vanrednih poreza ; odobravanje podrazumeva raspravu: *parlamentum* – mesto gde se razgovara/raspravlja
* u produžetku sukoba između kralja i barona tokom 13. veka obe strane nastoje da steknu podršku širih slojeva – uključivanje **predstavnika nižeg plemstva (po dva viteza iz svakog okruga) i građanstva (dva predstavnika svake gradske samouprave)**
* ideja „zajednice kraljevstva“ tj. države kao sredstva za ostvarivanje zajedničkog interesa u čijem ostvarivanju treba da sudeluju svi zainteresovani činioci predstavljeni na odgovarajući način
* Stogodišnji rat (1337–1453) : potreba za velikim vanrednim novčanim sredstvima jača ulogu Parlamenta
* sredinom 14. veka ekonomski sve značajnije niže plemstvo i građanstvo izdvajaju se kao poseban Donji dom koji će u daljem razvoju (17. vek) odneti prevagu u političkom sistemu Engleske

I**berijske kraljevine**

* rekonkista – trajnog ratno stanje i troškovi pogoduju jačanju predstavničkih tela, koja se nazivaju **cortes** (izvedeno iz latinskog curia – ujedno „sud“ i „dvor“)
* već krajem 12. veka primetno je uključivanje predstavnika sitnog plemstva i gradova
* 1283 : aragonski kralj Pedro III propisao da se katalonski kortesi sastaju svake godine kako bi „razmatrali stanje kraljevstva i kako se ono može poboljšati“, pri čemu se nijedan novi opštevažeći propis nije mogao doneti bez njihove saglasnosti – najranija detaljna srednjovekovna pisana regulativa o ovlašćenjima predstavničkih tela
* značaj kortesa opada od 16. veka, nakon što su vladari postali finansijski nezavisniji zahvaljujući prihodima iz Novog sveta.

**Francuska**

* tokomključnog 13. veka, za razliku od engleske, francuska kraljevska vlast nije u krizi, već u stabilnom usponu
* širenje kraljevskog domena – činovnički aparat vodi računa o ostvarivanju vladarskih prava, ali po drugim pitanjima ostaju na snazi stari lokalni običaji i ustanove; nema ozbiljnog izazova kraljevskoj vlasti
* nastanak **Skupštine staleža** početkom 14. veka nije rezultat sukoba između vladara i drugih činilaca koji žele učešće u vlasti, nego način da vladar pokaže da uživa opštu podršku u tada aktuelnom sukobu s papstvom
* tokom Stogodišnjeg rata kriza kraljevskih finansija, pa i kraljevske vlasti, pruža priliku za jačanje uloge Skupštine staleža, ali kraljevi uspevaju da to izbegnu
* kasnije češći sastanci samo tokom verskih ratova u drugoj polovini 16. veka, da bi posle 1614. Skupština staleža nestala sve do 1789.

**Centralna i istočna Evropa**

* kašnjenje zbog krize Carstva u 13. veku i kasnijeg uspona građanstva – na ovom prostoru treći stalež najčešće čine samo gradovi
* od 14. veka razvoj predstavničkih tela unutar pojedinih kneževina u sastavu Carstva
* carska Dijeta (Sabor) konačno se konstituiše tek u 15. veku, kada opasnost od husita i Turaka nameće potrebu zajedničkog finansiranja odbrane
* u istočnoevropskim monarhijama (Poljska, Češka, Ugarska) sabori imaju značajnu ulogu zbog čestih dinastičkih promena – oni prihvataju nove vladare i koriste te prilike da šire svoje nadležnosti

**Saborska ideja**

Predstavlja predstavnički izazov papskoj monarhiji tj. nastojanje da se vlast predstavničkog tela uvede u crkvi. U njenoj osnovi je drevna ustanova crkvenog sabora nadograđena u duhu korporativnosti i aristotelovske političke misli.

* izbija na površinu u uslovima krize papske vlasti nakon poraza papstva u političkom sukobu sa francuskim kraljem početkom 14. veka
* već u prvoj polovini 14. veka javljaju se mišljenja da opšti crkveni sabor treba da ima ovlašćenje da smeni nedostojnog papu, kao i da se sastaje u redovnim intervalima (na deset godina), nezavisno od papine volje
* različita gledišta : za Viljema Okama sabor je telo koje treba da zaštiti crkvu u okolnostima kada je papa očito nesposoban/zlonameran („jeretik“), za Marsilija iz Padove sabor je najviši predstavnik zajednice vernih i stoga on u svakom trenutku raspolaže i položajem „biskupa Rima“
* Veliki raskol između rimskog i avinjonskog papstva posle 1378. godine stvara klimu u kojoj teorija može da se pretoči u praksu
* vrhunac na saboru u Konstanci (1414–1417) : sabor predstavlja Crkvu kao celinu, njegova ovlašćenja potiču od Hrista i svi, uključujući papu, dužni su da poštuju njegove odluke, naročito po pitanjima okončanja raskola i reforme crkve ; sabor se može sastati i bez papskog poziva ako je u pitanju dobrobit crkve ; ustanovljen je ritam održavanja sabora (prvi za pet godina posle Konstance, drugi sedam godina posle prvog, a zatim na svakih deset godina) ; ipak sabor deli ovlašćenja sa papom, kojem namenjuje ulogu izvršnog organa i vrhovnog pastira
* uspeh sabora u Konstanci = pobeda umerenog koncilijarizma
* sabor u Bazelu (1431–1447) – radikalizacija saborske ideje (raskol između sabora i pape) ; Nikola Kuzanski : prirodno slobodni pojedinac je ishodište svake vlasti svojom slobodnom odlukom da se potčini višem autoritetu radi opšteg dobra;
* papstvo privlači veliki deo delegata na sabor u Ferari-Firenci, stavljajući u izgled prevazilaženje vekovnog raskola sa pravoslavnom crkvom ; takođe, uspešno ubeđuje svetovne vladare da stavovi bazelskih koncilijarista podrivaju monarhijsku vlast uopšte ; nakon toga, saborski pokret zamire, ali njegova shvatanja o ograničenosti papske vlasti kasnije će prigrliti reformacija

Literatura :

<https://we.tl/t-g3C1kcXYD0>